VIDEO Česť jeho pamiatke: Fanúšikovia sa rozlúčili s tragicky zosnulým Atsuom
AKKRA - Ghanskí fanúšikovia sa pri štátnom pohrebe rozlúčili s futbalovým reprezentantom Christianom Atsuom, ktorý sa stal jednou z obetí februárového ničivého zemetrasenia v Turecku.
Príbuzní, priatelia i priaznivci prišli záložníkovi vzdať hold k budove parlamentu, kde bola vystavená rakva zahalená do štátnej vlajky.
Atsu, ktorý v Turecku hral za Hatayspor, bol nezvestný od 6. februára. Bezprostredne po zemetrasení sa síce objavili informácie, že sa ho podarilo z trosiek vyslobodiť živého, tie sa ale nepotvrdili. Až po dvoch týždňoch bolo objavené jeho telo pri odpratávaní sutín zrúteného bytového domu. Bývalý hráč Chelsea alebo Newcastlu zomrel vo veku 31 rokov.
Christian Atsu goes home today 🕊 pic.twitter.com/9ZcITO6T1S— Dr. George (@GeorgeAnagli) March 17, 2023
"Bol viac než len futbalista. Budeme ho mať navždy v srdciach, pretože pomohol mnohým ľuďom," povedala agentúre Reuters jedna z priateliek rodiny a pripomenula, že Atsu vo svojej vlasti štedro prispieval na charitatívne projekty.
Some family members of Christian Atsu unable to hold their tears after filing past Christian Atsu's mortal remains pic.twitter.com/ButyeUI0b5— SIKAOFFICIAL🦍 (@SIKAOFFICIAL1) March 17, 2023
Atsu mal z Turecka pár hodín pred zemetrasením odletieť, ale potom, čo dal v zápase tureckej ligy proti Kasimpasu víťazný gól, si to podľa trénera rozmyslel a zostal. Prírodná katastrofa si v Turecku a Sýrii vyžiadala viac ako 54.000 obetí.
- Autor: © Zoznam
- VIDEO: Twitter/SIKAOFFICIA, Twitter/Dr. George
- Zdroj: ČTK